
Evelyn Wever- Cres 


PROME MINISTER 


Hunto cu Minister di Husticia 


PROME MINISTER A REUNI CU SECRETARIO DI 
ESTADO ALEXANDRA VAN HUFFELEN 


Prome Minister Evelyn Wever-Croes, despues cu siman 
pasa a firma e ‘Onderlinge Regeling’ cu Premier Pisas di 
Corsou y Premier Jacobs di Sint Maarten, a permanece na 
Hulanda pa atende cu varios reunion cu meta pa solucionnan 
duradero. Reunionnan entre otro cu Premier Mark Rutte, 
Secretario di Estado Alexandra van Huffelen, Arubahuis cu ta 
e representacion di Aruba na Hulanda y tambe cu diferente 
embahado y persona cu a pidi un cita cu Premier Wever-Croes. 


Diamars mainta, Hunto cu Minister di Husticia, Rocco Tjon y su 
delegacion, Prome Minister a reuni cu Secretario di Estado van 
Huffelen. Tema di e reunion tawata riba e tereno di husticia y 
finansas, e retonan cu esaki ta enfrenta y e plannan di Minister 
Tjon pa trece solucion. 


Prome Minister a duna di conoce cu ya siman pasa, a cuminsa 
cu e reunionnan cu Minister di Finansa Xiomara Maduro. 
Hulanda a indica cu nan ta dispuesto pa yuda Aruba refinancia 
e debe y den e cuadro ey, Aruba mester traha riba e demas 
proyectonan cu mester wordo financia na Aruba. “Reunionnan 
ta bayendo bon. Nos ta trahando cu amor y curason pa Aruba 
pa soluciona tur reto cu nos ta enfrenta”, Prome Minister a 
enfatisa. 


Minister di Husticia Rocco Tjon a remarca cu durante e reunion 
cu Van Huffelen, nan a presenta e plan cu ya caba na januari di 
e afia aki a wordo presenta den e Justitieel Vierlanden Overleg 
na unda cu Aruba a indica di kier ta e trekker di e proyecto 
aki. Desicion a wordo tuma pa delegacionnan den Husticia di 
Aruba y di Hulanda percura pa traha riba e proyecto aki pa 
asina un decision pronto por wordo tuma. Un otro tema tambe, 
Minister Tjon a remarca, ta e parti di un instituto coreccional 
nobo pa yega na un solucion duradero pa esaki. 


Ambos, Premier Wever-Croes y Minister Tjon ta hopi satisfecho 
y contento cu e reunion cu Secretario di Estado Alexandra van 
Huffelen cu tawata un reunion hopi informativo, fructifero y 
positivo pa nos pais. 

Prome Minister Evelyn Wever-Croes: 


PREMIER WEVER-CROES A REUNI CU 
GEMEENTE VENRAY PA EXPLORA AREANAN 
DI COOPERACION 


Durante su bishita na Hulanda, Prome Minister Evelyn Wever- 
Croes hunto cu Minister Plenipotenciario sr. Ady Thijsen a 
reuni cu henter e colegio di Gemeente Venray riba diferente 
posibilidad di cooperacion. Prome Minister a expresa cu 
e reunion tabata uno positivo, na unda por a nota e interes 
grandi cu henter e colegio tin pa traha cu Aruba. Tambe 
durante e reunion, a logra identifica algun area di cooperacion, 
manera intercambio economico, cultural, y enseñansa. 
Pa cu enseñansa, ya caba tin varios institutonan cu ta den 
combersacion cu stichting EPB na Aruba, cu ta un area cu 
ta hopi importante pa Gobierno por brinda e hobennan mas 
oportunidad. E siguiente paso ta pa firma un "letter of intent" 
caminda ta concretisa e palabracionnan pa Aruba sigui traha 
hunto cu Venray. 


Prome Minister ta gradici sra. Amira Luydens-Dabian, cu como 
Arubiano, biba na Hulanda, y como miembro di Geemente 
Raad Venray, a cuminsa cu e iniciativa aki. Señora Luydens 
y su famia tin mas di 40 aña na Hulanda, pero mirando cu 
su curason semper a keda na Aruba, a traha duro pa brinda 
Aruba mas oportunidad. 


“Mi ta gradici Minister Plenipotenciario Ady Thijsen y su 
ekipo cu a traha hopi duro pa logra yega na e acuerdonan 
di cooperacion cu Aruba riba tereno di comercio, estudio, y 
cultura. E acuerdonan aki sigur ta di gran beneficio pa pais 
Aruba”, Prome Minister a duna di conoce. 

Asuntonan General, 
Innovacion, 
à Organisacion Gubernamental, 
Infrastructura y 
Planificacion Teritorial 


PROME MINISTER, EVELYN WEVER-CROES 


e WEGANAN ESCOLAR 2023 

Diabierna 31 di maart a anuncia cu Weganan 
Escolar Aruba 2023 cu lo tuma luga 26 di mei pa 
10 di juni 2023. WE a wordo lansa pa prome 
biaha na 2022 y tabata sumamente exitoso, 
esaki no por tabata posibel sin e vision y 


ARUBA 


e POR MEDIO DI E "ONDERLINGE REGELING", ARUBA TA 
FORMALISA ACUERDO CU HULANDA 


Diamars 4 di april, Prome Minister Evelyn Wever-Croes, na 
Hulanda a formalisa e acuerdo entre Aruba y Hulanda por 
medio di un "Onderlinge Regeling". Prome Minister a expresa 
cu e firmamento aki, no solamente ta un sentimento di alivio, 
pero tambe di "ownership" y responsabilidad. Loke a 
wordo palabra den e acuerdo aki, ta loke Aruba ya caba 

a bin ta practica desde cu a firma e "landspakket". 


"E bon di esaki ta cu awor tur cos ta den nos man y 
nos mester haci esaki bira un realidad. E acuerdo 
aki ta un muestra, cu cosnan positivo por wordo 
logra, ora e paisnan manera Aruba, Corsou, 

Sint Maarten y Hulanda uni y dialoga cu 

otro. E acuerdo aki tambe ta demostra e 

respet cu Gobierno tin pa Parlamento, 

mirando cu firmando e "Onderlinge 

Regeling aki, e autonomia di 

Parlamento no ta wordo atacha”, 


Bellia Minister a expresa”. 

| e REUNION CU RAAD VAN STATE 
| Prome Minister durante su bishita na TAN 
Hulanda a reuni cu vicevoorziter di Raad van (I HA Ú \ 
State (RvS) sr. Thom de Graaf y tambe È 
miembro di RvS pa Aruba sra. Milly 
t Schwengle. Durante e reunionnan a informa 
nan y actualisa nan riba diferente desaroyo 
na Aruba y a toca diferente tema entre otro: 
Onderlinge Regeling y Toezicht di Rijkswet. 

e REUNION ARUBAHUIS 

Arubahuis ta resorta bou di e Ministerio di Prome 
Minister. Pa e motibo aki, tur biaha cu Prome Minister 
ta na Hulanda ta haci e maximo esfuerso pa bishita 
Arubahuis, intercambia idea, y pa scucha for di esnan 
cu ta traha eynan, con tur cos ta bayendo. Algun tema 
cu a trata ta e trabounan andando di restructuracion y 
reorganisacion di Arubahuis y tambe retonan cu 
vivienda y consecuencia pa nos studiantenan. 


e REUNION VAN HUFFELEN 

Prome Minister Evelyn Wever-Croes hunto cu Minister 
Xiomara Maduro y ekipo financiero y huridico di Aruba 
a reuni cu Secretario di Estado Alexandra Van Huffelen 
y su ekipo. A trata e tema di refinanciamento di e debe 
grandi cu Aruba tin. Aruba a fia 916 miyon florin cu ta 
hopi placa. E debenan aki lo madura na oktober 2023 
y p'esey ta importante pa hiba e conversacionnan aki 
awo pa yega na acuerdonan riba e pago di esaki. 


e REUNION CU EMBAHADOR DI SURINAM 

Prome Minister hunto cu Minister Plenipotenciario sr. 
Ady Thijsen a reuni cu embahador di Surinam na 
Hulanda, Rajendre Khargi. Durante e reunion a toca e 
tema di e relacion entre Aruba y Suriname y con por 
estrecha e lasonan mas. E meta ta pa crea mas 
desaroyo pa pais Aruba. 


e REUNION GEMEENTEHUIS VENRAY 
Clausurando e siman, Prome Minister tabata na 
Gemeentehuis Venray caminda cu a reuni cu henter e 
colegio di Gemeente Venray riba diferente posibilidad 
di cooperacion. Prome Minister a expresa cu e reunion 
tabata uno positivo, na unda por a nota e interes 
grandi cu henter e colegio tin pa traha cu Aruba. Ta 
gradici Amira Luydens-Dabian, gemeenteraadslid di 
Venray, pa e bunita recepcion y pa traha duro pa 
Aruba. 

Diaranson a cuminsa e reunionnan entre Minister President 
Wever-Croes y Minister Maduro di Finansa hunto cu Secretario 
di Estado Van Huffelen pa trata e debe cu Aruba a acumula cu 
Hulanda pa por a surpasa e pandemia. E pandemia tabata 
tin un efecto grandi pa Aruba su economia y finansa publico 
y Hulanda a yuda presta Aruba e fondo necesario pa por a 
cubri nos necesidadnan financiero. Awo cu e periodo a pasa 
y Aruba ta recuperando, ta yega momento cu mester cuminsa 
papia riba con ta bay paga e debe aki. Pa esaki ta necesario 
pa haya sa cual ta bay ta e termino di pago y ki condicion lo tin 
pa Aruba por paga e debe bek. 


For di basta tempo Aruba a bin ta pidi Hulanda pa por cuminsa 
papia riba e condicionnan di pago di e debe acumula pa 
surpasa e pandemia. Aruba, contrario na Corsou y Sint 
Maarten, ta presta placa riba mercado internacional y debe 
inversionistanan internacional un splicacion riba con ta bay 
trata cu e debe grandi acumula cu Hulanda. Nan lo kiersa, por 
ehempel, si e debe aki lo afecta e capacidad di pago di Aruba 


Amara Maduro 


MINISTER 


su debenan riba mercado internacional. Como cu e debe cu 
Hulanda ta madura na oktober 2023, Aruba kier haya claridad 
mas pronto posibel di Hulanda. Riba nivel di ambtenaar ya 
caba a tuma luga algun reunion, pero awo na Den Haag a 
tuma luga e prome di varios reunion na nivel di mandatario riba 
e topico aki. 


Por bisa cu di banda di Hulanda nan kier mira e plan financiero 
economico di Aruba pa e tempo cu ta sigui nos dilanti, e FEM 
2 cu ta premira di keda cla na luna di juni e aña aki. Hulanda 
lo kier haya un bista riba, entre otro, e capacidad di pago cu 
Aruba ta bay tin e tempo nos dilanti. E informacion di e FEM 2 
lo yuda determina, entre otro, e periodo di pago y e porcentahe 
di interes. 


Minister Maduro ta gradici Minister President Wever-Croes pa 
su guia, Secretario di Estado Van Huffelen y su ekipo pa e bon 
reunion y team di Aruba pa nan sosten y trabou profesional na 
bienestar di Aruba. 

Continuacion MINISTER MADURO Y MINISTER PRESIDENT A CUMINSA REUNI.... 

Lo busca opcionnan pa refinancia Aruba su debe externo 


E siman aki Minister Maduro ta atende e Ja 
'IMF spring meetings' cu tur afia ta wordo ` 
teni pa e Fondo Monetario Internacional 
na Washington DC. Durante e siman aki e 
mandatario lo topa cu ehecutivonan di IMF, 
representante di Reino Hulandes na IMF y 
tambe cu ehecutivonan di Banco Mundial. 
Minister Maduro lo hasi uzo di e oportunidad 
tambe pa reuni cu algun banco comercial 
pa asina por explora e posibilidad pa por 
refinancia e debe di Aruba, specialmente e 
debe acumula cu Hulanda pa por a surpasa 
e pandemia. 


i 
sondea e posibilidadnan cu tin pa por | 
refinancia e debe internacional di nos WORLD | 
Pais. Aruba semper a presta placa riba e Bi Es No TA . 
mercado internacional y debi na e pandemia Was. N DA INTERNA 
a acumula un debe cu Hulanda tambe. | i ne” SEN ta 
Awo cu e pandemia a pasa y Aruba ta 
recuperando, ta yega momento cu mester 
cuminsa paga e debe haci cu Hulanda, cu 
ta madura na oktober proximo. A cuminsa 
reuni caba cu Hulanda pa por sa bou ki 
condicion nan lo refinancia e debe di e 
pandemia. Hulanda a indica di ta dispuesto 
pa refinancia e debe di pandemia di Aruba 
bou condicion comercial, pues interes di 
mercado aumenta cu un margen di ganashi. 


Mirando cu Hulanda no ta bay duna Aruba 
y ningun otro Pais 'kwijtschelding ' y cu 
tampoco lo refinancia e debe na interes 
preferencial di 0%, ta bon pa explora ki 
otro posibilidad tin pa refinancia Aruba 
su debenan. Minister Maduro lo acerca È 
instancianan manera, entre otro, IMF y | 
Banco Mundial, pa explora kico nan lo f 
por ofrece Aruba na fondonan special |&&ì 
pa recuperacion despues di covid. E È 
mandatario lo reuni tambe cu algun banco 
comercial pa asina mira ki opcion tin pa 
Aruba riba e mercado internacional di 
capital. Di e manera aki nos por tin un |... 

miho bista di kico tur ta e opcionnan pa por E DAREI, pa Sa 
refinancia e debe di nos Pais. Tr t_ EEE AR 

Fin di maart Archivo Nacional Aruba (ANA) a ricibi bishita di 
sr. Roald Lappere, director general di Relacionnan di Reino, 
pa asina conoce di un banda mas e aspecto di digitalisacion 
cu ANA y diferente otro instancianan den e sector di herencia 
cultural di Aruba ta encaminando na e momentonan aki. 


Mester mira e bishita aki den cuadro di bishita di 3 secretarionan 
di estado cu den e ultimo 3 lunanan a bishita Aruba y tambe 
ANA, pa asina tende mas di e proyecto di digitalisacion y tambe 
pa sa mas di loke ta Aruba su pasado relaciona cu sclavitud 
en especial. Asina na november di afia pasa ANA a haya 
bishita di sra. Alexandra van Huffelen, secretario di estado di 
e ministerio di Binnenlandse Zaken en Koninkrijksrelatie, sigui 
pa sr. Eric van den Burg, secretario di estadio di ministerio di 
Justitie en Veiligheid riba 19 di december, na momento cu e 
tabata na Aruba pa e pronunciacion di disculpa dor di Minister 
President di Hulanda, sr. Mark Rutte. Despues na januari di e 
afia aki a sigui bishita di sra. Gunay Uslu, secretario di estado 
di e ministerio di Onderwijs, Cultuur en Wetenschap unda e 
combersacion tabata alaves e posibel areanan di cooperacion 
den Reino y e posibilidadnan cu e cooperacion cu ya a cuminsa 
na Aruba entre diferente instancianan por pas den esaki. 

Na e ocasion aki gobierno Hulandes, sabiendo caba di kico 
ANA tabata ehecutando, esta digitalisacion y na su turno aplica 
un sistema pa haci scrituranan di nos archivonan colonial 
lesabel den nos tipografia di awedia y alaves accesibel cu su 
metodonan di “search”, a duna di conoce di lo kier aporta na 
e proceso aki, pa asina sostene y acelera e proceso aki. Di e 
manera aki, den bista di e afia di conmemoracion di 160 afia di 
abolicion di sclavitud, entrante 1 di juli 2023, mas hende, tanto 
scientificonan/invenstigadornan como e descendientenan di 
esnan cu a wordo esclavisa of cu tambe tabata doño di catibo, 
por tin aceso na informacion di nan pasado. Interesante di 
esaki ta cu loke ta wordo ofreci aki, pa medio di e plataforma 
di “Coleccion Aruba” cu a wordo crea, for di cooperacion 
entre Biblioteca Nacional (BNA), UNOCA y ANA, esaki ta bira 
accesibel tambe online no pa nos hendenan aki na Aruba, sino 
pa henter Reino y henter mundo. 


Esnan cu ta interesa, por bishita plataforma aki por medio 
di e website coleccion.aw na unda por busca denter di tur 
e coleccionnan di diferente instancia entretanto, tanto local, 
como Hulandes cu ta forma parti di e proyecto bunita aki. 

Continuacion BISHITA DI DIRECTOR GENERAL DI RELACIONNAN DI REINO.... 


Pues e bishita di sr.Lapperre tabata den cuadro di 
combersacionnan cu a cuminsa caba na februari, entre Hulanda 
y Caribe Hulandes y Surnam, cu ta trata e topico di dispensa, 
conmemoracion y compensacion. Asina aki a confirma parti di 
loke Hulanda a compremente su mes, esta ayudo pa ANA sigui 
cu e proceso di “reconocimento di scritura” (handwritten text 
recognition — HTR), cu despues di digitalisa e documentonan, 
esakinan ta wordo analisa y manda Universidad di Insbruck, 
na Austria pa wordo procesa. 


Tambe a hiba combersacion ariba posibeltereno di cooperacion, 
sea den cuadro di fondonan cu tin disponibel como parti di 


diferente instancianan ta wordo ilustra, sino tambe cu ta wak 
e coleccion.aw como un modelo cu por wordo uza pa Caribe 
Hulandes, y tambe Caribe en general y regionan cu no tin e 
medionan suficiente pa realisa un digitalisacion y accesibilidad 
online. Y tambe e Whitepaper ta ilustra cu for di cooperacion 
digital aki di e diferente instancianan ta sali tambe e idea di 
cooperacion pa un facilidad multifuncional y di resguardo eleva 
comun pa tur instancianan riba e tereno di herencia cultural 
y historico. Pues un centro na unda cu e sector di herencia 
cultural aki por percura pa warda nos coleccionnan nacional 
na un manera safe y unda tambe lo por tin combinacion di 
tarea y ekiponan, mescos tambe di conocimento y experticio. 


e compensacion y intercambio di 
archivonan colonial na Hulanda den 
forma digital pa asina esakinan bin 
Aruba y nos sigui cu e trabou pa 
sigui saca mas afo di nos historia 
y pasado colonial. Ya caba Aruba 
a haci e gesto di cu na januari a 
entrega na sra. Uslu un set di archivo 
digital (cu HTR) di Aruba cu tabata 
cla. Pensamento di ANA den e caso 
aki ta cu archivonan colonial, sea 
nan ta na Aruba, Hulanda, Corsou 
of riba e otro teritorionan ta uno cu 
ta di un historia comparti. Y esaki ta 
haci tambe cu e archivonan ta parti 
di nos herencia cultural cu tambe ta 
comparti y no por wordo mira los for 
di otro. 


Tambe ANAa haci uzo di oportunidad, 
hunto cu esnan di BNA, UNOCA 
y Fundacion Museonan di Aruba 
(FMA), pa atende riba e situacion 
di facilidadnan cu mayoria di nos 
herencia cultural ta aden y tambe 
nan ubicacion. Mayoria di nos 
herencianan cultural no ta encontra 


Whitepaper: 


Naar een toegankelijk, duurzaam en beschermd 
erfgoed op Aruba voor de huidige en toekomstige 


generaties 


DE “ARUBAANSE COLLECTIE” RICHTING 
TOEGANKELIJKHEID EN VRIJWARING VAN ONDERGANG! 


Y Collectie Aruba 


Zoek in de documentaire, culturele en historische collecties van Aruba ..... a 


nan mes den facilidadnan cu ta 
apto pa warda esakinan, mientras 
cu tambe, den cuadro di elevacion 
di nivel di lama, hopi di nan ta 
core riesgo cu esakinan por wordo 
afecta, sin conta cu si mester bin un 
maltempo cu tambe lo por ta funesto 
pa esakinan. 


Na e ocasion aki a haci entrega di un 
Whitepaper na sr. Lapperre unda cu 
no solamente e cooperacion entre e 

Recientemente, Minister Endy Croes a reuni cu Sr. Gildward 
Maduro, kende ta e persona encarga cu e Proyecto di Data. 
A base di recomendacion uno (1) di e Doorlichting Rapport a 
inicia e proyecto aki den e luna di april di afia 2022. Sr. Maduro 
ta trahando riba e sistema di Leerlingvolgsysteem (LVS) pa 
tur scol di Dienst Publieke Scholen (DPS) na Aruba y conecta 
tur riba un solo sistema via “cloud”. Manera ta conoci, algun 
“schoolbestuur” e.o. Stichting Katholiek Onderwijs Aruba 
(SKOA) tin e sistema LVS, pero esaki no ta conecta cu sistema 
di Gobierno di Aruba ainda. 


Den e caso di DPS, tin algun scol cu tin un sistema via “cloud”, 
pero hopi cu no tin ainda. Pues den cuadro di esaki, a contrata 
Sr. Maduro pa pone tur 20 scol di DPS riba un solo sistema. 
Durante e reunion aki, Sr. Maduro a trece un “update” di e 
trabou cu e ta haciendo y a informa cu pa fin di mei di e aña 
aki mayoria di e scolnan di DPS lo tin un sistema via "cloud”. 
Despues di esaki, ta prepara pa e siguiente stap cu ta pa 

Recientemente, Minister Endy Croes a reuni cu directiva di 
Instituto Biba Saludabel y Activo (IBISA), Sr. Wladimir Wolff y Sr. 
Jessy Beukenboom. Durante e reunion a dialoga riba diferente 
punto di atencion. Un di e casonan cu a trata ta e puestonan di 
IBISA cu mester wordo yena internamente. Amanda carta caba 
alrespecto na Department of Human Resorces (DRH). Tambe, 
a duna un “update” di e proceso cu DRH ta canando pa yega 
na un director nobo pa IBISA. Fuera di esaki, a dialoga tocante 
e 11 instructornan di gym di scol cu pa mas di 10 aña caba ta 
trahando riba “losse uren”. Ta buscando un solucion cu DRH 
pa nan tambe por haya un contract di minimo 5 afia, mescos 
cu e instructornan di landamento a haya afia pasa. Ademas di 
esaki, a dialoga brevemente di diferente proyecto cu Minister 
Endy Croes a pidi IBISA pa ehecuta, entre otro, Weganan 
Interinsular y Diadomingo Activo. Diadomingo Activo, un otro 
proyecto hopi bunita cu pronto lo anuncia y duna detaye. 


Edy Cres 


MINISTER 


entrega e data di tur e “schoolbesturen” na Departamento 
di Enseñansa pa asina tur 85 scol na Aruba ta riba un solo 
sistema, esta 'Open Emis'. Pues, un bon reunion y riba un 
bon caminda pa e mehoracion di enseñansa di Aruba den su 
totalidad. 

MINISTER ENDY CROES TA FELICITA SRA. 
FRANCISCA MADURO-PAESCH CU A CUMPLI E 
BUNITA EDAD DI 100 AN 


Dia 2 di april ultimo, Sra. Francisca Maduro Paesch, 
cariñosamente yama Mamato, a celebra su 100 aña di edad 
hunto cu famia-, bisifia- y amistadnan na Rooiweg, San 
Nicolas. E celebracion aki a inicia cu un bunita eucaristia na 
cas den presencia di e invitadonan, gradiciendo Dios pa e gran 
bendicion di cumpli e edad respeta di 100 aña. Un momento di 
alegria sigur pa tur esnan cu tabata presente y por a comparti 
e momento special aki cu Mamato. 


Sra. Francisca Paesch a nace dia 2 di april 1923 na Aruba. 
Nan tabata un total di ocho (8) ruman, (3) ruman homber y (5) 
ruman muhe, di cual awendia Mamato so ta na bida. Mamato 
a casa dia 15 di februari 1945 cu Emeliano Maduro (den feliz 
memoria), di cual seis (6) yiu a nace, dos (2) yiu homber y 
cuater (4) yiu muhe, di cual tur dos (2) yiu homber a fayece. 
Banda di esaki, Mamato tin dies (10) nieto, cuater (4) nieta, 
un total di diesshete (17) bisanieto (a) y un tataranieto cu ta 
bibando na Hulanda desde aña pasa. Mamato ta masha keri 
door di su famia, bisiña y conocinan. 


Minister Endy Croes ta gradici e gran famia di Mamato pa e 
invitacion pa celebra e dia special aki hunto cu Mamato. Masha 
pabien y bendicion! 

Minister Endy Croes: 


ENSENANSA TA RICIBI 3.2 MIYON EXTRA DEN 
A E A DR y A [ FA R 
ANA 2023 PA AHUSTA E NORMBEDRAG 


Gabinete Wever Croes 2 ta cumpli cu enseñansa 


Minister di Enseñansa y Deporte Endy Croes 
ta contento cu un logro enorme cu a realisa 
fin di siman ultimo pa enseñansa di Aruba. 
Ta trata di un inversion di 3.2 miyon adicional 
“per direct” den enseñansa pa cu aña 2023. 
Gabinete Wever Croes 2 a yega na acuerdo pa 
haci e cambio aki den Voorjaars via un Nota van 
Wijziging. Sigur mester duna extra atencion na 
Minister di Finansa Xiomara Maduro, kende a 
brinda tur cooperacion pa logra esaki. 
“Normbedrag” ta wordo regla a traves di 
Di acuerdo cu e leynan di enseñansa: 
Landsverordening Kleuteronderwijs AB 1992 
no. 88, Landsverordening Basisonderwijs 
AB 1989 no. GT 75 y Landsverordening 
Voortgezet Onderwijs AB 1989 GT no. 103 ta 
stipula e manera cu ta establece e “normbedrag”. Ensefiansa 
ta coriendo hopi aña atrasa encuanto e ahustenan necesario 
pa e “normbedrag” por ta actualisa. Un team di experto den e 
momentonan aki ta haciendo e ultimo calculacionnan, pero cu 
calculacionnan pre-eliminar, Minister di Enseñansa cu sosten 
di Gabinete Wever Croes 2 ta logra ahusta e “normbedrag” cu 
3.2 miyon pa aña 2023 “per direct”. Esaki segun informacion 
ta alrededor di 50% di e total di atraso y pa Presupuesto 2024 
lo trata na trece e “normbedrag” bek “al dia”, cual lo ta un 
“inhaalslag” di 10 aña y asina inverti corectamente y hustamente 
den enseñansa. Esaki ta muestra cu Gabinete Wever Croes 2 
tin enseñansa na curason y ta percura pa “trek recht” algo cu 
a keda atras y a crece schuin desde aña 2010. Na aña 2021, 
a inverti den un fase, pero esaki ainda no tabata lo minimo di 
acuerdo cu ley y mirando e importancia y pa proteha e calidad 
di enseñansa a tuma e desicion pa haci locual ta corecto. 
“Normbedrag” y “exploitatiesubsidie” 

Normbedrag den contexto di enseñansa ta wordo aplica a 
traves di e leynan ariba prescribi pa establece e compensacion 
cu e schoolbesturen ta ricibi den forma di “exploitatiesubsidie”. 
Pa ley esaki mester wordo ahusta cada 3 aña despues di 
consulta cu director di finansa y schoolbesturen. Minister di 
Enseñansa ta tuma e decision pa sea aumenta of reduci e 
“exploitatiesubsidie” di acuerdo cu e resultado di e consulta y 
investigacion. 


“Exploitatiekosten”: 

E explotatie subsidie cu schoolbesturen ta ricibi a traves di ley ta 
pa paga y cubri, entre otro, 7 categoria di gasto den enseñansa 
a traves di “exploitatiekosten”; 1. Costo di mantencion y seguro 
di edificio di scol y lokaal. 2. Costo di limpiesa (schoonmaken) 
di edificio y lokaal, ademas gastonan di coriente, awa y gas. 
3. Costo di mantencion di mueble di e scolnan, inverti den 
material di desaroyo y “hulpmiddel”. 4. Costo pa cumpra 
material di desaroyo, “hulpmiddel” y necesidadnan di scol. 
5. Admistracion. 6. Costo di comision di mayornan. 7. Otro 
gastonan pa garantisa e “buena marcha” di ensefiansa. Di 
acuerdo cu Rapport Erasmus Consulting & Training di 2020 un 
total di 43% ta wordo inverti den categoria cuater (4), esta pa 
cumpra materialnan di desaroyo, “hulpmiddel” y nesecidadnan 
di scol. 19% ta bay na categoria dos (2), esta costo di limpiesa 
di edificio y lokaal di scol, mas e pago di coriente, awa y gas 
y 15% ta bay na categoria uno (1), cu ta costo di mantencion 
y seguro di e edificionan di scol y lokaal. Recientemente, den 
luna di maart 2023, DOW a produci un rapport nobo unda tur 
scol di SKOA y DPS inicialmente a wordo documenta den 
cantidad y grandura di klaslokalen y tambe tur otro espacio 
cu scolnan tin. Esaki ta un factor y forma parti di e base pa 
calcula “normbedrag”. Idea ta pa sigui cu e otro scolnan den 
e lunanan nos dilanti. Palabra di danki na DOW cu a logra 
esaki den tempo record. Minister di Enseñansa y Deporte ta 
finalisa gradiciendo Gabinete Wever Croes 2 pa e sosten den 
e temponan dificil y alabes ta felicita tur e “schoolbesturen” y 
“stakeholders” cu e resultado aki. 

MINISTER ENDY CROES TA FELICITA E 11 
GRADUADONAN DI MASTER OF SCIENCE 
IN EDUCATION 


Recientemente, Minister di Ensefiansa y 
Deporte Endy Croes a asisti na Capstone fair 
2023 na Harbour House Aruba. Un evento 
special, unda cu a celebra cu diesun (11) 
docente den diferente nivel di enseñansa, a haal 
nan Master of Science in Education (MSE) aki 
na Aruba. E estudio aki tabata un combinacion 
y colaboracion di Instituto Pedagogico Arubano 
(IPA) y Wayne State College. E team di Wayne 
State College tabata presente na Aruba y a duna 
un presentacion di diferente trabou innovativo. 
E mandatario di Ensefiansa ta indica cu e 
dos afianan di preparacion di e estudio aki ta 
ehempel bibo di e cuater (4) C nan di habilidad 
di siglo 21, cual ta para pa comunicacion, 
colaboracion, pensamento critico (critical 
thinking) y creatividad. 


Minister Endy Croes ta gradici Minister 
Plenipotenciario Joselin Croes na Washington 
cu cinco afia pasa a haci e prome contactonan 
cu Wayne State College y a logra firma un MoU, 
cual a resulta den un bunita oportunidad pa 
Aruba. Masha danki na IPA, na e ekipo di Wayne 
State College, esta “Dean of School of Education 
and Behavioral” dr. Nick Shudak, “Mentor for 
Facilitators y Community Program Coordinator” 
dr. Johanna Barnes, dr. Kim Linduska di e “Higher 
Learning Commission”, Gobierno di Aruba y na 
tur esnan cu a haci esaki posibel. Pa finalisa, 


Minister Endy Croes ta felicita e 11 docentenan W 


aki cu a logra nan Master of Science in Education 
y ta indica di ta hopi orguyoso di nan. 


Sa vill a 


a LA 


GOBIERNO DI ARUBA 

MINISTER 


Y ACCIONA ENERGIA 


LO REUNI PA CUMINSA CU E PREPARACION 
PA REALLISA E PROYECTO DI ARUBA 
HYDROGEN VALLEY 


Diaranzon mainta durante conferencia di prensa, Minister di 
Energia Glenbert Croes a anuncia cu e compania multi-nacional 
Acciona Energia di Spafia, lo bin Aruba pa asesora y conseha 
Gobierno di Aruba riba e desaroyo di e Aruba Hydrogen Valley. 
E delegacion encarga, lo ta biahando pa Aruba despues di 
semana santa, pa inicia cu e preparacionnan pa cu e proyecto 
aki. 


Pa Gobierno di Aruba, e decision pa a indentifica Acciona 
Energia como e compania encarga cu e desaroyo di e proyecto 
grandi aki, sigur ta un motibo pa celebra. E compania multi- 
nacional, ta uno renombra y di credibilidad halto, cual pa Aruba 
tabata un factor determinante den e proceso di seleccion. 


Minister Croes a expresa cu Aruba ta un isla ta bendiciona cu 
su rikesanan natural cu ta e lama, solo y biento, cu ta factornan 
necesario pa produci “green hydrogen” pa e futuro desaroyo 


di nos pais. Aruba lo ta e prome pais den region pa tin un 
“hydrogen valley” y lo ofrece e oportunidad pa suministra esaki 
pa otro islanan den region y talbes hasta Europa. 


E mandatario a indica cu e desaroyo di e Aruba Hydrogen 
Valley lo tin un impacto grandi riba e economia di pais Aruba. 
E proyecto aki lo crea cupo di trabou, trabou pa contratistanan, 
lo produci un “spin off” economico pa San Nicolas, pa Aruba y 
lo genera mas entrada pa e caha di gobierno. 


“Mi ta gradici e delegacion cu a compafia mi durante full 
e trayecto aki y a sostene e idea di Gobierno pa comberti 
pais Aruba den e prome isla den region pa tin un Aruba 


Hydrogen Valley. Ta danki na boso sosten y sosten di 
henter e comunidad, cu pronto e proyecto importante aki 
lo bira un realidad”, Minister Croes a expresa. 

Den cuadro di e National Energy Policy 


TIN DECISIONNAN IMPORTANTE CU 
GOBIERNO DI ARUBA YA A TUMA 


Gobierno di Aruba ta na caminda pa realisa e Aruba Hydrogen 
Valley, cual proyecto lo haci di Aruba e isla lider den Caribe 
riba diferente aspecto energetico. 


Estableciendo Aruba Hydrogen Valley, Aruba lo ta e prome den 
Caribe cu lo tin un propio ‘refineria’ di hidrogeno. Den e mundo 
di hidrogeno esaki yama un electrolyzer. 

Aruba Hydrogen Valley, lo manda e sefial pa mundo cu nos 
pais pa chikito cu e por ta, si ta tuma e acuerdo di Paris 2050 
na serio y cu ya ta tumando e pasonan necesario pa por cumpli 
cu esaki. 

Aruba Hydrogen Valley, lo percura inmediatamente pa un 
medio ambiente limpi eliminando tur emision contaminante. 
Como e prome den Caribe, e por duna nos e posicion ventahoso 
di por bira un pais exportador di hidrogeno pa region. 

E refineria lo wordo reactiva a base di energia limpi, creando 
cupo di trabou y un spin off economico grandi pa San Nicolas 
y pilar economico Aruba en general. 

Lo uza ekiponann existente di Refineria, transforma nan den 
planta di produccion di hydrogeno. 


Un decision importante y crucial cu Gobierno 
di Aruba a tuma ta e realisacion di e proyecto 
di EAGLE LNG na Aruba. Dje forma aki 
nos empresa estatal WEB Aruba NV ta bay 
elimina e uzo di HFO - Heavy Fuel Oil. Den 
e proximo 30 luna lo cambia pa gas natural. 
Esaki ta e decision determinante cu recien 
den Gobierno, cu Gabinete Wever Croes 2 
a tuma riba nivel di energia. 


Otro decision importante ta cu UTILITIES NV 
a inicia e proceso di bidding pa expansion di 
e parke di molina di biento na Rincon. Un 
decision fundamental cu na Juni proximo, 
e decision final ta wordo tuma pa loke 
ta e compania cu lo gana e "Request For 
Proposal (RFP)" pa loke ta e realisacion di 
e expansion di e parke di molina di biento. 
Entre e produccion di e parke cu ta genera 
electricidad, pa loke ta trata Eagle LNG su 
suministro di gas, e inversion cu WEB ta 
haciendo den nan propio planta pa ta mas 
eficiente, lo yuda grandemente combati 
contaminacion di nos medio ambiente y e 
costo di operacion. 


Nos empresa ELMAR y su plannan pa 
parkenan solar ta bay ta fundamental 
den e generacion di electricidad a base 
di forma limpi. Actualmente tin un parke solar na airport, na 
RDA y riba e daknan di MFA tambe tin panelnan solar poni. 
Nos determinacion como Gobierno ta pa construi mas parke 
solar rond di Aruba pa asina e componente di solo aporta na 
generacion di electricidad limpi. 


Ora cu tur e componentenan aki bini hunto, bo tin e formula 
perfecto. Na e momentonan aki nos refineria ta para y Gobierno 
ta pagando hopi placa pa mantene den bon condicion pa su 
reactivacion a base di energia limpi. 


E meta final ta pa a base di energia limpi ofrece un miho prijs di 
awa y coriente na henter nos comunidad ademas di yega na e 
meta comun di tratado di Paris cu pa afia 2050 tur pais mester 
yega na 0 emision pues 0 contaminacion. 


“Esaki ta un decision cu nos ta tuma no solamente pa nos 
comunidad pero tambe pa humanidad”, e mandatario a 
expresa. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


een 


ANA DI UNION Y POSITIVISMO! 

